BA กลับมาบิน “กรุงเทพฯ-กระบี่” 2 เที่ยว/วัน เริ่ม 1 พ.ย.63
BA กลับมาบิน “กรุงเทพฯ-กระบี่” 2 เที่ยวบิน/วัน เริ่ม 1 พ.ย.63
29 ต.ค. 2563

บริษัท การบินกรุงเทพ จำกัด (มหาชน) หรือ BA หรือสายการบินบางกอกแอร์เวย์ส ประกาศกลับมาเปิดให้บริการเที่ยวบินไป-กลับ เส้นทางกรุงเทพฯ-กระบี่ จำนวน 2 เที่ยวบินต่อวัน เริ่มตั้งแต่วันที่ 1 พฤศจิกายน 2563 เป็นต้นไป โดยยังคงปฏิบัติตามมาตรการด้านสุขอนามัย ป้องกันการแพร่ระบาดของโรคติดเชื้อไวรัสโคโรนา (โควิด-19) อย่างเคร่งครัด
เที่ยวบินที่ให้บริการในเส้นทางไป-กลับ กรุงเทพฯ-กระบี่ จะให้บริการด้วยเครื่องบินแบบแอร์บัส 319
เที่ยวบิน PG261 ออกจากสนามบินสุวรรณภูมิ เวลา 08.30 น. ถึงสนามบินกระบี่ เวลา 10.00 น.
เที่ยวบินที่ PG262 ออกจากสนามบินกระบี่ เวลา 10.45 น. ถึงสนามบินสุวรรณภูมิ เวลา 12.15 น.
เที่ยวบินที่ PG263 ออกจากสนามบินสุวรรณภูมิ เวลา 17.20 น. ถึงสนามบินกระบี่เวลา 18.50 น.
และเที่ยวบินที่ PG264 ออกจากสนามบินกระบี่ เวลา 19.40 น. ถึงสนามบินสุวรรณภูมิ เวลา 21.10 น.